**РЕШЕНИЕ № ПВ – 148 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на паркинг с обществено обслужващо предназначение“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в поземлен имот с идентификатор ПИ 00702.16.68 в землище на гр. Асеновград, община Асеновград, област Пловдив.

**Възложител:** А. Аргиров и М. Ташева, гр. Асеновград

**Характеристика на инвестиционното предложение:**

Инвестиционното предложение предвижда изграждане на паркинг с обществено обслужващо предназначени в поземлен имот с идентификатор ПИ 00702.16.68 в землище на гр. Асеновград, община Асеновград, област Пловдив с цел осигуряване на 30 броя паркоместа за временен престой на леки автомобили на поклонници по време на траурни обредни дейности.

Общата застроена площ на имота се предвижда да бъде 828 кв.м., като местата за паркиране е предвидено да заемат 360 кв.м., вътрешен път да заема 378 кв.м. и масивна ограда да заема 90 кв.м., като останалата площ от имота е предвидена за озеленяване (вертикална растителна „зелена стена” или схема за плътна зелена растителност).

Транспортният достъп на имота се осъществява от съществуващи общински и селскостопански пътища. За нуждите на инвестиционното предложение се предвижда разширение на прилежащите към имота улици .

Не се предвижда изграждане на обслужващи паркинга сгради.

Дейността на обекта не предполага необходимост от водовземане от водопроводната мрежа на населеното място.

Битово - фекални отпадъчни води няма да се образуват поради липсата на персонал, обслужващ паркинга.

Електрозахранването на обекта ще се осъществява от новопроектиран и разположен в имота трафопост посредством връзка със съществуваща въздушна електропроводна линия по ул. „Миньор”.

Инвестиционното предложение попада в обхвата на т.10, буква „б” от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът в които се предвижда да се реализира инвестиционното предложение **не попада в границите на защитени зони от мрежата НАТУРА 2000 и в защитени територии, съгласно Закона за защитените територии.** Най-близо до местоположението на предвиденото за реализиране инвестиционно предложение е защитена зона: BG0001031 „Родопи Средни” за опазване на природните местообитания и на дивата флора и фауна, приета от МС с Решение №661/16.10.2007 г. (ДВ бр.85/2007 г.). До момента защитената зона не е обявена със заповед на министъра на околната среда и водите.

**Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.**31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е извършена преценка за вероятната степен на отрицателно въздействие, според която, предвид местоположението, характера и мащаба** **инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните**

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение е за паркинг за обществено обслужващо предназначение с цел осигуряване на 30 броя паркоместа за временен престой на леки автомобили на поклонници по време на траурни обредни дейности. Строителството ще се осъществи по традиционен начин, като не се очакват отрицателни въздействия върху компонентите на околната среда.

* Всички дейности, по време на строителството на обекта, ще се осъществяват в границите на предвидената за реализация територия и няма да е необходимо използване на допълнителни площи.
* Дискомфорт за околната среда е вероятен по време на строителните дейности, свързан предимно с повишени нива на шум и прах, който дискомфорт ще бъде локален, временен в рамките на разглежданата площадка.
* По време на строителните дейности ще се генерират различни по вид и количество отпадъци. Организацията по събирането и извозването на отпадъците от различно естество по време на строителството и експлоатацията, ще се извършва, съобразно нормативните изисквания на *Закона за управление на отпадъците.*

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001031 „Родопи Средни”
* Имота се намира в намира в урегулирана урбанизирана зона и поради отдалечеността на имота от защитената зона и характера на дейността, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Строителната площадка ще бъде ограничена по размер. Организацията и технологията на строителните работи при изграждането на обекта, ще бъде съобразена с теренните условия и връзката с останалите инфраструктурни елементи.
* С писмо изх. № 7170/08.11.2016г. РЗИ - Пловдиве определила липсата на здравен риск за населението при реализация на инвестиционното предложение. Площадката на ИП не засяга СОЗ около водоизточници и съоръжения за питейно-битово водоснабдяване.

 **V. Обществен интерес към предложението за строителство, дейности или технологии :**

* Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Община Асеновград.
* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като е представено копие от документацията на Община Асеновград. Община Асеновград писмено е информирала РИОСВ-Пловдив, за липса на постъпили възражения относно инвестиционното предложение.
* Възложителят от своя страна е информирал засегнатото население, чрез съобщение във вестник за изготвената информацията по приложение №2.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 05.12.2016г.**

*Директор на РИОСВ - Пловдив*